Més de 20.000 persones visiten el Castell d'Alaquàs des de la seua reobertura
06/06/2007 13:23:00

# Més de 20.000 persones visiten el Castell d'Alaquàs des de la seua reobertura

*   06/06/2007 13:23:00
*   [Imprimir](#)
*   Compartir
*    https://www.alaquas.org/documento.asp?id\_do=10191

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10191%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%2020.000%20persones%20visiten%20el%20Castell%20d%27Alaqu%C3%A0s%20des%20de%20la%20seua%20reobertura)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10191/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10191/10191_Form_4.jpg)](https://www.alaquas.org/ficheros/documentos/2007/2/10191/10191_Form_10.jpg "<a href='https://www.alaquas.org/ficheros/documentos/2007/2/10191/10191_Form_10.jpg' target=_blank><i class='fa fa-external-link' aria-hidden='true'></i>.Més de 20.000 persones visiten el Castell d'Alaquàs des de la seua reobertura</a>")

Col·lectius de tota la Comunitat Valenciana s'interessen pels programes de visites organitzats per l'Ajuntament d'Alaquàs

De diversos punts de la geografia valenciana s'han desplaçat fins Alaquàs per conèixer el recentment rehabilitat monument. Els diversos programes de visites guiades posats en marxa, les Nits al Castell, que es celebren quan l'edifici tanca les portes, les visites dels escolars, els diversos concerts musicals o la continua programació cultural amb exposicions, animació lectora i teatre, han tingut un gran èxit de participació.

En poc més de 2 mesos que el Castell està obert després de la seua rehabilitació, són ja més de 20.000 les persones que per ell han passat. Són nombrosos els col·lectius, tant de la ciutat com de tota la Comunitat Valenciana, que s'han interessat per les diferents activitats. De fet, durant els primers dies de visites van passar pel monument els representants d'associacions locals com ara falles, moros i cristians o entitats educatives, esportives i musicals, entre moltes altres.

Les obres de rehabilitació i la generació i obertura d'espais antigament clausurats, així com les diverses exposicions que alberguen les sales del monument, especialment la mostra "Realisme i  Espiritualitat. Campi, Anguissola, Caravaggio i altres artistes cremonesos i espanyols als segles XVI-XVIII", són els esdeveniments i els aspectes que desperten més interés.

La visita està guiada per un historiador de l'art i té una durada aproximada d'una hora. Al llarg del recorregut es dóna informació del Castell que gira en torn a quatre punts principals: història i construcció, estructura i plantes, artesanats i paviments i particularitats després de la rehabilitació realitzada.